Lucia Anguissola

Lucia Anguissola, ganet en 1536 pe 1538 en Cremona en Lombardia, e plaenenn ar stêr Po, marvet war-dro 1565, a-raok 1568, a oa ul livourez italian manierista, er . C'hoar e oa d'al livourez Sofonisba Anguissola.

He buhez 
N'eo ket gwall anavezet he buhez, n'eus roud anezhi el levrioù-ganedigezhioù, met peurvuiañ ne lakaer ket arvar war he marv, da ugent vloaz bennak, er bloavezh 1565. N'anavezer ket kalz taolennoù savet ganti, ha div hepken a zo sinet.

Ganet e oa e Cremona, en Italia. An drede e oa eus c'hwec'h merc'h Amilcare Anguissola, a oa o anvioù Elena, Europa, Anna Maria,  Minerva, Sofonisba, ha livourezed o-c'hwec'h. He zad a oa un den eus noblañs izel Genova, ha bod a roas d'e verc'hed da livañ. Lucia a voe desket war al livañ war un dro gant he c'hoar Sofonisba Anguissola ha tennañ a ra labourioù an eil da re eben evit a sell an doare-ober, dreist-holl er poltredoù. Lavaret e vez gant lod e oa muioc'h a zanvez e Lucia eget er c'hoarezed all. 

Brudet ez eus bet unan eus he zaolennoù, Poltred Pietro Maria, medisin e Cremona, (e deroù ar bloavezhioù 1560)Museo del Prado e Madrid., marteze ar medisin a rae war he zro. Meulet eo bet gant Giorgio Vasari, a welas an daolenn en he zi pa reas e weladenn d'he zud war-lerc'h marv ar plac'h yaouank: un daolenn leun a gizidigezh eo, e livioù louet ha gell. An daolenn all sinet ganti zo un emboltredCastello Sforzesco e Milano. (war-dro 1557). Livet he deus ivez ur Werc'hez gant he mabig, hag ur Poltred ur vaouez (e deroù ar bloavezhioù 1560, Roma, Galeria Borghese), a zo kontet da vezañ pe un emboltred pe ur poltred eus Lucia gant he c'hoar Sofonisba. Daou boltred (Pinacoteca Tosio Martinengo e Brescia ha Museo Poldi Pezzoli) e Milano, a c'hallfe bezañ pe diwar zorn Lucia pe diwar hini he c'hoar Minerva Anguissola.

 Notennoù 

 Levrlennadur 
Perlingieri, Ilya Sandra, Sofonisba Anguissola,, Rizzoli International, 1992  
Harris, Anne Sutherland and Linda Nochlin, Women Artists: 1550-1950, Mirdi an Arzoù kontelezh Los Angeles, Knopf, New York, 1976.

Pennad kar
 Anguissola

Rummad:Livourezed Italia
Rummad:Livourezed ar XVIvet kantved
Rummad:Tud Cremona
Rummad:Sofonisba Anguissola